Biden og Trump har sikret seg president­kandidaturene
Natt til onsdag har både Joe Biden og Donald Trump sikret seg nok delegater til å representere hvert sitt parti i presidentvalget i november.  Det skjer etter at fire amerikanske delstater holdt primærvalg natt til onsdag.  Resultatene fra Georgia alene var nok til å sikre Biden delegatene han trengte til å representere demokratene i presidentvalget 5. november. Han vant også soleklart for demokratene i Mississippi.  Få svar på det du lurer på her: Alt du trenger å vite om valget i USA  Etter forrige ukes supertirsdag var det også klart at Donald Trump ville stikke av med seier i den republikanske nominasjonskampen. Da ble hans eneste konkurrent Nikki Haley ryddet av banen.  Også han vant i Georgia og Mississippi, men trengte delegatene fra Washington og Hawaii før han med sikkerhet kunne sies å ha sikret nominasjonen.  For å sikre seg nominasjonene trengte de to kandidatene så mange delegater: I en uttalelse etter seieren natt til onsdag takker Biden velgerne, og advarer mot motstanderen Donald Trump.  – Frihet og demokrati er truet her hjemme på en måte som de ikke har vært siden borgerkrigen. Donald Trumps kampanje drives av et sinne og en hevngjerrighet som truer USA, skriver han blant annet. Både Biden og Trump må fortsatt velges offisielt på partienes landsmøter i august og juli.  Det kommende amerikanske presidentvalget blir dermed en omkamp av presidentvalget i 2020. Det er første gang på nesten 70 år at to kandidater møtes i to forskjellige presidentvalg, skriver NTB. 
Joe Biden og Donald Trump har sikret seg nok delegater til å representere hvert sitt parti i presidentvalget 5. november.  Det skjer etter at flere delstater holdt primærvalg natt til onsdag.  Begge kandidatene må velges offisielt på partienes landsmøter i august og juli Presidentvalget blir dermed en omkamp av valget i 2020. Det er første gang på nesten 70 år at to kandidater møtes i to forskjellige valg, skriver NTB. 